
Σύσταση Επιτροπής Διεκδίκησης Ολυμπιακών Αγωνων 
Αθήνα 2004. 

Ο ΠΡΩΘΥΠΟΥΡΓΟΣ 

V 

Εχοντας υπόψη: 

α) Τις διατάξειςτου άρθρου ΙΟτου Ν. 1558/1985 (Α137). 

β) Την απόφαση της Επιτροπής Ολυμπιακών Αγώνωννα 
διεκδικήσει η Αθήνα τη διοργάνωση των Ολυμπιακών 
Αγώνων του 2004, 

γ) την αίτηση του Δήμου Αθηναίων στη Δ.Ο.Ε. για τη 
διεκδίκηση των Ολυμπιακών Αγώνων του 2004, 

δ) την απόφαση της Πολιτείας να εγγυηθεί την Εθνική 
προσπάθεια, 

ε) τον Οδηγό Υποψηφίων Πόλεων για τη XXVII! Ολυ¬ 
μπιάδα του 2004 (έκδ. Δ.Ο.Ε.,1995), και 

στ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

I. Παρέχεται η εγγύηση της Ελληνικής Πολιτείας προς 
τη Δ.Ο. Ε. σύμφωνα με το δ) σχεπκό για την οικονομική υ¬ 
ποστήριξη της διοργάνωσης των Ολυμπιακών Αγώνων 
του 2004 στην Αθήνα και τη χρηματοδότηση των απαραι¬ 
τήτων έργων υποδομής. 

II. Συνιστάται: 

Α. Επιτροπή Διεκδίκησης Ολυμπιακών Αγώνων, η οποία 
είναι12μελής και αποτελείται από τους: 

- Γιάννα Αγγελοπούλου - Δασκαλάκη 

- Γεώργιο Δαυίδ 

- Δημήτρη Κροντηρά 

- Αθανάσιο Λαβίδα 

- Παναγιώτη Λίβανό 

- Μαριάννα Λάτση 

- Ζύλ Ντασσέν 

- Λουκά Παπαδήμο 

- Ανδρέα Ποταμιάνο 

- Μιχάλη Σάλλα 

- Άγγελο Τσακόπουλο 

- Παναγιώτη Φωτήλα 


Β. Πενταμελές Προεδρείο της Επιτροπής Διεκδίκησης 
εκ των μελών αυτής, με το Συντονιστή ως Πρόεδρο. 

Γ. θέση Συντονιστή της Επιτροπής Διεκδίκησης. 

III. Α. Σκοπός της Επιτροπής είναι η διεκδίκηση της ανά¬ 
θεσης των Ολυ μπιακών Αγώνων του 2004 στην Αθήνα και 
η εξειδίκευση των γενικών κατευθύνσεων για την πραγ¬ 
μάτωσή του. 

Β. Η εποπτεία της Επιτροπής Διεκδίκησης ανατίθεται 
στον Υφυπουργό Πολιτισμού, αρμόδιο για θέματα Αθλη¬ 
τισμού, τον οποίο εξουσιοδοτούμε να συγκεντρώσει και 
να υποβάλλει στη Δ.Ο.Ε. τα απαραίτητα έγγραφα και εγ¬ 
γυήσεις της Ελληνικής Πολιτείας. 

Γ. Η Εππροπή συνεργάζεται για την πραγμάτωση των 
στόχων της με τον Υφυπουργό Πολιτισμού, το Δήμαρχο 
Αθηναίων και τον Πρόεδρο της Ε.Ο.Α. 

IV. Ως συντονιστής ορίζεται, μετά από πρόταση του ε- 
ποπτεύοντος Υφυπουργού Πολιτισμού, η Γ ιάννα Αγγελο- 
πούλου-Δασκαλάκη. 

V. Το πενταμελές προεδρείο αποτελείται από τη Γ ιάννα 
Αγγελοπούλου-Δασκαλάκη, ως Συντονιστή - Πρόεδρο 
και τους: 

- Παναγιώτη Λίβανό 

- Λουκά-Παπαδήμο 

- Ανδρέα Ποταμιάνο 

- Παναγιώτη Φωτήλα, ως μέλη 

VI. Οι αρμοδιότητες της Επιτροπής Διεκδίκησης, οι ο¬ 
ποίες ασκούνται μέσω του Προεδρείου της, είναι οι εξής: 

α) Η ευθύνη για την ανάπτυξη των δημοσίων και διεθνών 
σχέσεων για τη διεκδίκηση των Ολυμπιακών Αγώνων και 
ειδικότερα η προβολή της χώρας και της Αθήνας στους 
τομείς πολιτισμού, τουρισμού, οικονομίας, τεχνικής υπο¬ 
δομής και τεχνολογίας. 

β) Η ευθύνη για τη σύνταξη και έγκριση του φακέλλου 
υποψηφιότητας για τη διοργάνωση των Ολυμπιακών 
Αγώνων του 2004 και η μέριμνα για το συντονισμό των 
προγραμμάτων άλλων φορέων που υποστηρίζουν τη 
διεκδίκηση των Ολυμπιακών Αγώνων του 2004. 

γ) Η παρακολούθηση, σε συνεργασία με τα αρμόδια 
Υπουργεία και φορείς, της εκτέλεσης και μέριμνας για το 
συντονισμό της πραγματοποίησης των αναγκαίων για 
τους Ολυμπιακούς Αγώνες μελετών και τεχνικών έργων. 

δ) Η σύνταξη και παρακολούθηση της εξέλιξης του επι¬ 
χειρησιακού σχεδίου, που αναλύεται σε οργανωτικό, τε- 

χνικό και οικονομικό πρόγραμμα για την προετοιμασία 
της διεκδίκησης των Ολυμπιακών Αγώνων του 2004. 

ε) Η διεκπεραίωση κάθε θέματος που έχει σχέση με τη 
διεκδίκηση. 

στ) Η συγκρότηση επιτροπών και ομάδων εργασίας που 
είναι απαραίτητες για την εκπλήρωση της αποστολής της 
επιτροπής. 

ζ) Η προώθηση ιδιαίτερα δια μέσου των Αθλητικών 
Ομοσπονδιών και του Απόδημου Ελληνισμού, της πραγ¬ 
ματοποίησης των σκοπών της. 

η) Το Προεδρείο της Επιτροπής μπορεί να ενισχυθεί με 
αποσπάσεις, ή μετατάξεις προσωπικού από δημόσιες υ¬ 
πηρεσίες ή τον ευρύτερο δημόσιο τομέα. 

VII. Κάθε λεπτομέρεια για την εφαρμογή της παρούσης 


ρυθμίζεται με απόφαση του Πρωθυπουργού, ή του επο- 
πτεύοντος Υφυπουργού Πολιτισμού, ύστερα από γνώμη 
της Εκτελεστικής Επιτροπής, που δημοσιεύεται στην 
Εφημερίδα της Κυβερνήσεως. 

VIII. Η απόφαση αυτή ισχύει από τη δημοσίευσή της 
στην Εφημερίδα της Κυβερνήσεως έως την κατάργησή 
της με απόφαση του Πρωθυπουργού, ή τη σύσταση, με 
νόμο, Οργανισμού Διεκδίκησης Ολυμπιακών Αγώνων του 
2004. 

Αθήνα, 30 Απριλίου 1996 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



